Lige nu er Jyllands dyreste sommerhus til salg i Skagen

Har du lidt ekstra håndører stående på bankkontoen? Nærmere bestemt 25 millioner kroner. Så kan du lige nu blive ejer af Jyllands dyreste sommerhus. Sommerhuset hedder Hamiltonhuset og ligger i Gammel Skagen. Det er et stråtækt, sort træhus bygget i 1930. Der er selvfølgelig havudsigt, og så ligger det blot seks minutter fra det luksuriøse Ruths Hotel. Opført af en greve Historien lyder, at sommerhuset er opført af intet mindre end en svensk adelsmand ved navn Grev Hamilton. Greven kom til Skagen i 1920’erne og købte et jordstykke. På den bedste placering allerlængst fremme mod vandet, lod han sit tilholdssted opføre. I 1930 stod det færdigt, og huset var grevens hjem de efterfølgende ni år. På stykket Grev Hamilton dengang købte er der i dag opført adskillelige andre sommerhuse, udover det dyre sommerhus som nu er til salg. Vild prisstigning Man må sige, at huset har været en god investering for den tidligere ejer. Huset blev nemlig familieoverdraget i 2018 for blot fire millioner kroner. Nu, seks år senere, er sommerhuset udbudt til næsten seks gange så meget.